અત્યાધુનિક અને યોગ-આયુર્વેદ-એલોપથીના સમન્વય સ્વરૂપ હોલિસ્ટિક હોસ્પીટલની મુલાકાત લઇ પ્રસન્નતા વ્યક્ત કરતા પૂજ્ય ભાઇશ્રીએ જણાવ્યું હતું કે, ‘વૃક્ષમાંથી નવી નવી શાખાઓ ફૂટતી રહે એ જ રીતે આ SGVP કેમ્પસમાં નવા નવા સેવાના સોપાનો ચાલું થતા રહે છે. અહીં વિદ્યા મંદિર છે, ભોજન મંદિર છે, ગૌમંદિર છે અને હવે આરોગ્યમંદિર ખુલ્લુ મૂકાશે. વાલ્મિકીજીના આશ્રમમાં સિંહ અને હરણ સાથે રમતા એ જ રીતે પૂજ્ય માધવપ્રિય સ્વામીએ અનેક પ્રકારની સેવાઓની સાથે અહીં આયુર્વેદ અને એલોપથીનો સમન્વય કરીને આશ્રમ જેવું વાતાવરણ ઊભુ કર્યું છે. અહીં આવનાર દર્દીઓને દવાની સાથે સાથે સંતોના આશીર્વાદ-હુંફ અને ભગવાનની કૃપા મળતી રહેશે, જેથી દવાની અસર બે-ત્રણ ગણી વધી જશે.’